recursal/SuperWikiNEXT-32B huggingface dataset:
Zvyšky múrov hradu
**Prácheň** sú zvyšky kedysi rozsiahleho hradu, rozkladajúceho sa na vrchole rovnomenného kopca (504 m n. m.) nad údolím rieky Otavy, asi 2,5 km juhozápadne od Horažďovíc v Plzenskom kraji.

Dejiny
------

Podľa archeologických výskumov tu stávalo slovanské hradisko a najneskôr od 11. storočia kniežací hrad. Tento dal názov celému kraju - Prácheňsko. Hrad bol v druhej polovici 13. storočia opustený. V roku 1315 daroval kráľ Ján Luxemburský kopec Prácheň Bavorovi III. zo Strakoníc, Ktorý na pozostatkoch hradiska vystaval nový gotický hrad. Čoskoro však význam hradu poklesol a niekedy v polovici 16. storočia zanikol. V roku 1588 je v listinách spomínaný už ako pustý. Dodnes sa zachovali iba základy obvodových múrov.

Pri stavbe Národného divadla v Prahe bol kameň zo zrúcaniny hradu použitý ako jeden zo základných kameňov, tak ako mnoho iných z radu historicky významných miest Česka.

Niekoľko desiatok metrov od zrúcaniny stojí kostolík svätého Klimenta z 13. storočia.

Turistika
---------

Zrúcanina je voľne prístupná po zelenej značke z Horažďovíc (3 km) alebo z Veľkých Hydčíc (3 km). Alebo po ceste z Horažďovíc do Veľkých Hydčíc je možné odbočiť vpravo asi 3 km od Horažďovíc.

Iné projekty
------------

Commons
* Spolupracuj na Commons Commons ponúka multimediálne súbory na tému **Prácheň (hrad)**

Externé odkazy
--------------

* Na stránke treking.cz
* Castles.cz Archivované 2012-05-27 na Wayback Machine
* Stránka hrady.cz

Súradnice: 49°18′57″S 13°40′54″V﻿ / ﻿49,3159°S 13,68153°V﻿ / 49.3159; 13.68153
**SA-3** (**Saturn-Apollo 3**) bol tretí skúšobný let rakety Saturn I, druhý projektu Highwater a súčasť programu Apollo.

Ciele misie
-----------

Štart misie SA-3
Rovnako ako predchádzajúce misie (SA-1 a SA-2), aj SA-3 bola zameraná na testovanie prevádzkových parametrov rakety Saturn I. Druhou úlohou bolo vypustiť v rámci projektu Highwater veľké množstvo vody do vyšších vrstiev atmosféry. Opäť bola raketa vybavená maketami druhého a tretieho stupňa a niesla 109 000 litrov vody. Prvýkrát malo dôjsť k testu spätných rakiet, určených na oddelenie prvého a druhého stupňa. Telemetria bola prvýkrát odosielaná v digitálnej podobe. Prvýkrát mali byť nádrže natankované na plnú kapacitu paliva.

Priebeh letu
------------

Štart sa konal 16. novembra 1962 na štartovacom komplexe LC 34 na Cape Canaveral. Motory boli zažihnuté o 17:45 UTC a raketa bez problémov vystúpala do výšky 166 kilometrov. Po dosiahnutí maximálnej výšky (apogea) boli odpálené nálože a náklad vody bol rozptýlený do ionosféry. Takmer všetko pracovalo správne a vďaka väčšiemu objemu paliva mali inžinieri možnosť sledovať chovanie rakety pri pomalšej akcelerácii a ďalšom zážihu. Telemetria však mala zlú kvalitu a získané údaje boli sporné.

Pozri aj
--------

* Program Apollo
* Saturn I

Literatúra
----------

BENSON, Charles D.; FAHERTY, William B.. *Moonport: A History of Apollo Launch Facilities and Operations*. [s.l.] : NASA, 1978. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **SA-3**

Externé odkazy
--------------

* NASA NSSDC Master Catalog - SATURNSA3
* 

| * z
* d
* u
Misie programu Apollo |
| --- |
| Skúšky rakiet | 
* SA-1
* SA-2
* SA-3
* SA-4
* SA-5
* AS-203 (Apollo 2)

 |  |
| Skúšky záchranného systému | 
* QTV
* Pad Abort Test-1
* A-001
* A-002
* A-003
* Pad Abort Test-2
* A-004

 |
| Skúšky s maketou lode | 
* A-101
* A-102
* A-103
* A-104
* A-105

 |
| Nepilotované misie | 
* AS-201
* AS-202 (Apollo 3)
* Apollo 4
* Apollo 5
* Apollo 6

 |
| Misie na nízku orbitu Zeme | 
* Apollo 1 †
* Apollo 7
* Apollo 9

 |
| Lunárne misie | 
* Apollo 8
* Apollo 10
* Apollo 11
* Apollo 12
* Apollo 13
* Apollo 14
* Apollo 15
* Apollo 16
* Apollo 17

 |
| † posádka zahynula počas predletovej skúšky na štartovacej rampe |
**Prápor výcviku** bol výcvikový prápor Pozemných síl SR, súčasťou Ozbrojených síl Slovenskej republiky. Medzi hlavné úlohy Práporu výcviku patrí „*základný vojenský výcvik čakateľov a vstupný odborný výcvik profesionálnych vojakov*", „*ďalší odborný výcvik profesionálnych vojakov*", prípravu vojakov na zahraničné misie a správu vojenských výcvikových priestorov na Slovensku. Veliteľom práporu bol od 15. mája 2014 pplk. Ing. Róbert Kecsõ- Prápor sídlil v Martine.

Dejiny
------

V roku 1967 bolo v Martine založené Vyššie delostrelecké učilište, v roku 2001 vznikla Výcviková základňa mechanizovaných a tankových vojsk, prieskumu a domobrany. V júli 2002 Veliteľstvo výcviku a v októbri 2004 Odborná výcviková škola pozemného vojska. Prápor výcviku bol vytvorený 1. júla 2009 na základe Nariadenia Náčelníka Generálneho štábu OS SR na vykonanie organizačných zmien v OS SR v roku 2009. K 1. júlu 2014 bol prápor v rámci reorganizačných zmien základe preradený do podriadenosti Pozemných síl, predtým bol zaradený do štruktúr Síl výcviku a podpory. K 1. novembru 2016 bol prápor reorganizovaný na Základňu výcviku a mobilizačného doplňovania.

Výcvik
------

V januári 2015 192 čakateľov prípravnej štátnej služby, vrátane 22 žien, začalo svoj základný 9 týždňový výcvik. Vo výcvikovom roku 2015 prápor plánuje vycvičiť približne 4 500 príslušníkov OS SR v rôznych kurzoch a výcvikoch.

Podriadené jednotky
-------------------

V Martine je dislokovaná Výcviková jednotka vojenských misií a Poddôstojnícka akadémia. Do pôsobnosti Práporu výcviku patrí aj Vojenský výcvikový priestor Kamenica na Cirochou a Vojenský výcvikový priestor Turecký Vrch. Práporu je podriadené aj Stredisko výcviku leteckých odborností so sídlom v Prešove.

Velitelia Práporu výcviku
-------------------------

* pplk. Ing. Róbert Kecsõ od 15. mája 2014
* bývalý veliteľ: pplk. Ing. Roman Petrík.

Referencie
----------

1. ↑   *Hlavné úlohy* [online]. Martin: Prápor výcviku, [cit. 2012-09-22]. Dostupné online.
2. 1 2   *Funkcionári* [online]. Martin: Veliteľ Práporu výcviku, [cit. 2015-01-30]. Dostupné online.
3. ↑   *Kontakt* [online]. Martin: Prápor výcviku, [cit. 2012-09-22]. Dostupné online.
4. ↑   *Prápor výcviku* [online]. Martin: Prápor výcviku, [cit. 2012-09-22]. Dostupné online.
5. ↑   *Prápor výcviku* [online]. Martin: Prápor výcviku, 29.01.2015, [cit. 2015-01-30]. Dostupné online.
6. ↑  HÉGER, Stanislav rtn.. *V Prápore výcviku Martin sa opäť začalo intenzívne cvičiť* [online]. Martin: Prápor výcviku, 13.01.2015, [cit. 2015-02-28]. Dostupné online.
7. ↑   *Hlavné úlohy* [online]. Prešov: Stredisko výcviku leteckých odborností, [cit. 2012-09-22]. Dostupné online.
8. ↑   *Funkcionári* [online]. Martin: Prápor výcviku, [cit. 2012-09-22]. Dostupné online.

Externé odkazy
--------------

* oficiálna stránka Práporu výcviku
* Prápor výcviku na www.valka.cz
Súradnice: 41°44′18″S 23°24′55″V﻿ / ﻿41,738333°S 23,415278°V﻿ / 41.738333; 23.415278

**Ribnoto ezero** (bulh. Рибното езеро, doslova *Rybné jazero*) je vysokohorské jazero v pohorí Pirin v južnom Bulharsku, jedno z Bănderických jazier.

Geografia a opis
----------------

Ribnoto ezero, známe tiež ako **Ribnoto Bănderiško ezero** (bulh. Рибното Бъндеришко езеро, doslova *Rybné Bănderické jazero*), **Goľamo Bănderiško ezero** (bulh. Голямо Бъндеришко езеро, doslova *Veľké Bănderické jazero*), alebo **Dolno Bănderiško ezero** (bulh. Долно Бъндеришко езеро, doslova *Dolné Bănderické jazero*) je jedným zo 16 Bănderických jazier (skupina vysokohorských jazier v severnom Pirine, v ktorých pramení rieka Bănderica) a jedným z 5, ktoré sú pomenované.

Je svojou dĺžkou 384 a šírkou až 230 metrov najväčším zo všetkých Bănderických jazier. Dosahuje hĺbky až 12,2 metra a leží v nadmorskej výške 2 190 m n. m. Jazero je vzdialené približne hodinu chôdze od horskej chaty Vichren, pričom cestou sa ide okolo menšieho jazera Okoto. V jazere žije pomerne veľké množstvo rýb a na základe tohto faktu jazero aj získalo svoje oficiálne a najpoužívanejšie meno.

Nad jazerom sa nachádzajú Žabeškoto ezero (bulh. Жабешкото езеро, doslova *Žabie jazero*) a Dălgoto ezero (bulh. Дългото езеро, doslova *Dlhé jazero*).

Galéria
-------

* Na brehu jazeraNa brehu jazera
* Pohľad na Ribnoto ezeroPohľad na Ribnoto ezero
* Rieka Bănderica v mieste jej vyústenia z Ribnoto ezeroRieka Bănderica v mieste jej vyústenia z Ribnoto ezero

Referencie
----------

1. 1 2 3  CVETANOV, Momčil. Българските планини. Stara Zagora : DOMINO. 296 s. ISBN 9789546512499. S. 37. (bulharsky)
2. ↑   *balkanite.net* [online]. [Cit. 2019-02-06]. Dostupné online. Archivované 2019-02-07 z originálu.
3. 1 2 3 4  opoznai.bg
4. ↑  pochivka.bg
**Richard Dírer** (\* 26. február 1976, Martin) je slovenský novinár a moderátor, ktorý sa vo svojej činnosti venuje najmä domácej politike a manažovaniu médií.

Životopis
---------

Richard Dírer začal svoju žurnalistickú kariéru v slovenskej redakcii Deutsche Welle v roku 1996, po odchode do Nemecka. Na Rýnskej univerzite Friedricha-Wilhelma v tom čase začal študovať politické vedy, romanistiku a nederlandistiku. V Deutsche Welle pracoval ako redaktor a moderátor slovenského vysielania.

Od roku 1997 pravidelne prispieval do vysielania rádia Twist ako korešpondent z Nemecka. V roku 1999 sa spolupráca rozšírila a Dírer sa stal moderátorom spravodajstva rádia Twist. Po svojom návrate na Slovensko v roku 2001 sa v menovanom rádiu zamestnal a stal sa redaktorom a moderátorom Žurnálu rádia Twist.

V roku 2003 nastúpil do do redakcie spravodajstva STV.

Od mája 2006 pracoval v spravodajskej televízii TA3. Začínal ako reportér a moderátor *Témy dňa*. Neskôr spolu s Ľubou Oravovou moderoval diskusnú politickú reláciu *V politike*.

Od mája 2008 bol zároveň šéfredaktorom spravodajstva a publicistiky televízie TA3, od roku 2009 aj riaditeľom spravodajstva a publicistiky. Po nezhodách s vtedajším generálnym riaditeľom TA3 Michalom Gučíkom zo spravodajskej televízie TA3 koncom marca 2011 odišiel. Po odchode z TA3 externe pracoval ako konzultant pre komunikáciu a PR agentúry SARIO. V rokoch 2011 – 2012 moderoval spolu s A. Vargovou spoločensko-politickú reláciu STV *Zoči - Voči* a neskôr s A. Paulínyovou reláciu *Doslova*.

Štyri roky (2012 – 2015) viedol rádio Best FM a moderoval spoločensko-politickú diskusnú reláciu *Dialógy s Richardom Dírerom*. Podieľal sa na volebnej kampani kandidáta Iva Nesrovnala na post primátora Bratislavy, s ktorým spolupracoval aj po jeho nástupe do funkcie. Mestské zastupiteľstvo v septembri 2015 zvolilo Richarda Dírera za člena Dozornej rady BVS ako zástupcu mesta. Od januára do decembra 2016 Richard Dírer pracoval v Kancelárii primátora hl. mesta Bratislava na poste poradcu primátora Iva Nesrovnala.

V januári 2017 Richard Dírer nastúpil na Finančné riaditeľstvo SR na pozíciu riaditeľa Centra komunikácie a podpory v Kancelárii prezidenta finančnej správy, kde okrem externej a internej komunikácie riadi aj call centrá podpory.

Richard Dírer sa venuje aj mediálnym tréningom, PR, konzultantskej činnosti a politickému marketingu.

Referencie
----------

1. 1 2   *Richard Dírer* [online]. TA3, [cit. 2010-10-31]. Dostupné online.
2. ↑   *Riaditeľom spravodajstva a publicistiky bude Richard Dírer* [online]. TREND Holding, s.r.o. 13.3.2009, [cit. 2010-10-31]. Dostupné online.
3. ↑
4. ↑
5. ↑
6. ↑   *Richard Dírer prestúpil na Finančné riaditeľstvo* [online]. Bratislava: omediach.com, 2022-06-16, [cit. 2022-06-18]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Richard Dírer**
**Príležitostný sex** je sexuálna aktivita, ktorá sa odohráva mimo romantického vzťahu a zahŕňa nedostatok záväzku medzi partnermi.

Väčšina náboženstiev neschvaľuje sex mimo manželstva. Náboženskí a nenáboženskí ľudia vo všeobecnosti zažívajú podobné pocity, pokiaľ ide o príležitostný sex, s väčším rozdielom v postojoch medzi mužmi a ženami. V niektorých krajinách ako Pakistan, Kuvajt, Afganistan je akákoľvek forma sexuálnej aktivity mimo manželstva nezákonná.

Štúdia kultúry neformálnych vzťahov v Spojených štátoch zistila, že náhodný sex neprospieva posilňovaniu vzťahov v budúcnosti. Trvanie vzťahu je ovplyvnené najmä cieľom, ktorý ľudia pri vstupe do vzťahu sledujú. Štúdia sexuálneho správania uskutočnená v Brazílii v rokoch 1998 až 2015 ukázala, že vrchol príležitostných vzťahov nastáva vo veku 16-24 rokov. Stalo sa bežnou praxou, že ľudia otvorene hovoria o svojich náhodných sexuálnych stretnutiach a osobných názoroch na túto tému už na prvom rande alebo stretnutí. Ďalšia štúdia zistila, že kondómy boli použité iba pri 69 z každých 100 penetračných sexuálnych pripojení.

Celosvetové údaje z rokov 2007 až 2017 ukazujú, že príležitostný sex medzi mladými ľuďmi poklesol. Štúdia z roku 2021 pripísala tento pokles zníženiu spotreby alkoholu, nárastu videohier a zvýšeniu podielu mladých ľudí žijúcich so svojimi rodičmi.

Referencie
----------

1. ↑   *Religious individuals regret having casual sex only slightly more* [online]. phys.org, [cit. 2022-01-31]. Dostupné online.
2. ↑   *Romance Round The World: From Meet Markets To Covert 911 Calls* [online]. npr.org, [cit. 2022-01-31]. Dostupné online.
3. ↑   *Do Casual Hookups Ever Lead to Serious Relationships?* [online]. psychologytoday.com, [cit. 2022-01-31]. Dostupné online.
4. ↑   *Brazil Hook Up Guide For Singles And Couples* [online]. worldhookupguides.com, [cit. 2022-01-31]. Dostupné online.
5. ↑   *Hooking up or dating: Who benefits?* [online]. medicalxpress.com, [cit. 2022-01-31]. Dostupné online.
6. ↑   *Prevalence and Characteristics of Sexual Hookups Among First-Semester Female College Students* [online]. ncbi.nlm.nih.gov, [cit. 2022-01-31]. Dostupné online.
7. ↑   *Why are fewer young adults having casual sex?* [online]. afftherecord.com, [cit. 2022-01-31]. Dostupné online.
Veľké Richnavské jazero
**Richnavské jazerá** (iné názvy: **Richňavské jazerá**, **Richnava**/**Richňava**, **Richnavské**/**Richňavské tajchy**) je spoločný názov jazier (tajchov):

* **Veľké Richnavské jazero** (-normovaný názov; iné názvy: **Veľké Richňavské jazero**, **Veľká Richnava**/**Richňava**, **Veľký Richnavský**/**Richňavský tajch**) a
* **Malé Richnavské jazero** (-normovaný názov; iné názvy: **Malé Richňavské jazero**, **Malá Richnava**/**Richňava**, **Malý Richnavský**/Richňavský tajch**).**

(*O tom, či má byť v názve n alebo ň pozri poznámku v článku Richnava.*)

Sú to umelé jazerá pri Štiavnických Baniach. Pôvodne to bol len jeden veľký tajch, postavený v 18. stor. (názvy: **Richnavské**/**Richňavské jazero**, **Richnava**/**Richňava**, **Richnavská**/**Richňavská nádrž**, **Richnavský**/**Richňavský tajch**), ktorý slúžil ako zásobník vody pre banský priemysel. Pre prílišnú veľkosť tajchu vzniklo nebezpečenstvo presakovania vody a poškodenia či pretrhnutia hrádze. Preto tajch rozdelili na dve polovice, pričom v ohrozenej časti znížili hladinu vody a spevnili hrádzu. Vznikli tak súčasné dve jazerá, ktoré sú síce oddelené hrádzou, ale vnútri hrádze sú navzájom aj prepojené. 

V letných mesiacoch ponúkajú jazerá možnosť kúpania a vodných športov. Potápači tu pravidelne organizujú školenia a kurzy potápania. Jazero slúži aj ako rybársky revír.

Zdroje
------

* Bratislava: Úrad geodézie, kartografie a katastra SR, [cit. 2019-06-19]. Dostupné online.
* *Richňava* [online]. banskastiavnica.travel, [cit. 2019-06-19]. Dostupné online.
* *Retenčná nádrž pri Richňavských tajchoch* [online]. dkubinsky.sk, [cit. 2019-06-19]. Dostupné online. Archivované 2019-06-19 z originálu.
* *Minerály a horniny Slovenska* [online]. mineraly.sk, [cit. 2019-06-19]. Dostupné online.
* *Richňavské jazerá* [online]. kamnavylet.sk, [cit. 2019-06-19]. Dostupné online.
* wexbo.com. *Miestna organizácia SRZ Banská Štiavnica* [online]. tajchy.sk, [cit. 2019-06-19]. Dostupné online.
* Podrobný autoatlas - Slovenská republika 1:100 000. Vojenský kartografický ústav, š.p. Harmanec, 1995

Súradnice: 48° 25′ 38″ s.š. 18° 50′ 49″ v.d.
Děčínský Sněžník vo vtáčej oblasti
**Ptačí oblast Labské pískovce** (slov. *Vtáčia oblasť Labské pieskovce*) sa rozkladá prevažne na území chránenej krajinnej oblasti Labské pískovce, národného parku České Švýcarsko a čiastočne aj v chránenej krajinnej oblasti Lužické hory.

Rozloha rezervácie je 35 570 ha, chránený je predovšetkým biotop 4 vzácnych druhov vtákov, a to sokola sťahovavého (*Falco peregrinus*), ďatľa čierneho (*Dryocopos martius*), výra skalného (*Bubo bubo*) a chrapkáča poľného (*crex crex*).

Referencie
----------

1. ↑   *Ptačí oblast Labské pískovce* [online]. Agentura pro ochranu přírody a krajiny, [cit. 2012-06-15]. Dostupné online.
2. ↑  BENDA, Pavel. *Ptačí oblast LP* [online]. Správa Národního parku České Švýcarsko, [cit. 2012-05-16]. Dostupné online.

Zdroj
-----

* *Tento článok je čiastočný alebo úplný preklad článku Ptačí oblast Labské pískovce na českej Wikipédii.*

Súradnice: 50°50′25″S 14°14′31″V﻿ / ﻿50,840141°S 14,242058°V﻿ / 50.840141; 14.242058
Richelieu
**Richelieu** je francúzska obec v departemente Indre-et-Loire v regióne Centre-Val de Loire. Leží južne od Chinonu a západne od Sainte-Maure-de-Touraine.

Dejiny
------

Mestečko vzniklo v 17. storočí ako "nové" alebo "ideálne" mesto. Bolo postavené na príkaz francúzskeho kardinála Richelieu, ktorý kúpil dedinu svojich predkov. Za hlavného architekta celého projektu si vybral Jacquesa Lemerciera, ktorý bol už známy ako autor Sorbonny a Kardinálskeho (dnes Kráľovského) paláca v Paríži. So súhlasom francúzskeho kráľa Ľudovíta XIII. bolo mesto postavené ako opevnené mesto s kolmými ulicami a palácom. Jeho výstavba trvala od roku 1631 do roku 1642 (kedy zomrel kardinál Richelieu) a na jeho výstavbe sa podieľalo okolo 2 000 robotníkov.

Partnerské mestá
----------------

* France  Luçon, Francúzsko
* Kanada  Richelieu, Kanada
* Germany  Schaafheim, Nemecko

Osobnosti obce
--------------

* Armand Jean du Plessis de Richelieu (\* 1585 – † 1642), duchovný, šľachtic a štátnik, prvý minister Ľudovíta XIII.

Iné projekty
------------

Commons
* Spolupracuj na Commons Commons ponúka multimediálne súbory na tému **Richelieu (Indre-et-Loire)**

Externé odkazy
--------------

* Oficiálna stránka
Logo spoločnosti - teplovzdušný balón RE/MAX
**RE/MAX** je medzinárodná spoločnosť pôsobiaca na poli realít, ktorá je založená na systéme franchisingu. Založená bola Davidom Linigerom a jeho ženou Gail v roku 1973 v Denveri v Colorade (USA). Význam názvu RE/MAX je skratkou slov real estates maximus.

História
--------

V roku 1973 navrhol David Liniger nový biznis model, ktorý popieral tradičné zvyky realitných kancelárií. Jadro tohto modelu tvoril motivačný systém odmeňovania realitných maklérov, ktorí si takto ponechávali väčšiu časť svojej produkcie. Spolu s tým RE/MAX začala ako prvá realitná kancelária zamestnávať ženy ako maklérky. Spoločnosť RE/MAX sa na realitnom trhu v USA rýchlo etablovala a počas niekoľkých rokov začala expandovať do zahraničia, v čom pokračuje až dodnes.

### Dôležité míľniky v histórii spoločnosti

* 1973 - založenie spoločnosti
* 1977 - expanzia do Kanady
* 1984 - 1. miesto na realitnom trhu v USA
* 1995 - expanzia do Európy, Izraela a JAR
* 2007 - expanzia do Číny

Štruktúra spoločnosti
---------------------

Spoločnosť operuje na princípe franchisingu - jednotlivé realitné kancelárie sú teda vlastnené individuálne a licencia RE/MAX im poskytuje regionálnu, alebo národnú odnož, ktorá obdobne získala licenciu od RE/MAX International.
Za nákup licencie RE/MAX je jednotlivým kanceláriám a maklérom poskytované špecifické know-how vo forme školení agentov či marketingu a samozrejme silná značka s celosvetovou distribúciou. Maklérom je poskytnutá sloboda v ich podnikaní a podpora výmenou za poplatky voči ich domovskej kancelárii. Vďaka tejto štruktúre sa spoločnosť RE/MAX štandardne radí medzi 20 najúspešnejších franchisingových konceptov na svete.
V súčasnej dobe má spoločnosť RE/MAX takmer 90 000 maklérov a cez 6 000 pobočiek v 89 krajinách sveta.

RE/MAX na Slovensku a v Česku
-----------------------------

Do Česka vstúpil RE/MAX v roku 2005, dnes (marec 2013) je tu takmer 120 kancelárií a viac ako 1 000 maklérov. Na Slovensko vstúpil RE/MAX v roku 2006 a v súčasnosti (marec 2013) tu sieť tvorí viac ako 35 kancelárií a 250 maklérov.

Logo RE/MAX
-----------

Vznik loga RE/MAX sa datuje do roku 1978, kedy v rámci marketingovej kampane umiestnil riaditeľ jednej regionálnej kancelárie v USA logo RE/MAX na teplovzdušný balón. Spolu so sloganom „Above the Crowd!", mala táto kampaň veľký úspech, ktorý vyniesol tak slogan, ako aj balón do oficiálneho loga spoločnosti RE/MAX.

Referencie
----------

1. 1 2  Harkins, Phil, and Keith Hollihan (with forward by Dave Liniger). Každý zvítězí: Inšpirácia na pozadí príbehu spoločnosti RE/MAX. Hoboken, N.J.: John Wiley & Sons, 2005. ISBN 978-80-254-6130-3.
2. ↑
3. ↑   *Archivovaná kópia* [online]. [Cit. 2013-04-03]. Dostupné online. Archivované 2009-11-25 z originálu.
4. 1 2
5. ↑   *Remax Vision - predaj, prenájom, financovanie nehnutelností v Žiline a v okolí* [online]. remaxvision.sk, [cit. 2017-02-04]. Dostupné online. Archivované 2017-02-05 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **RE/MAX**
Súradnice: 5°49′00″S 95°17′00″V﻿ / ﻿5,81667°S 95,28333°V﻿ / 5.81667; 95.28333

**Pulau Weh** (alebo len krátko **Weh**) je ostrov vulkanického pôvodu, nachádzajúci sa v Andamanskom mori, asi 15 km od severozápadného okraja ostrova Sumatra. Ostrov patrí pod správu provincie Aceh a v roku 1993 na ňom trvalo žilo 24 700 obyvateľov. Najväčším sídlom (23 654 ľudí) ostrova je Sabang, ktorý je zároveň aj najsevernejším sídlom Indonézie.

Pobrežie ostrova je domovským prostredím pre vzácneho žraloka veľkoústeho, koralové útesy skrývajú veľké množstvá rôznych druhov rýb. Indonézska vláda vyhlásila v roku 1982 plochu 26 km² pobrežných vôd a 34 km² pobrežia ostrova za prírodnú rezerváciu.

Geologický vývoj
----------------

Ostrov predstavuje zvyšky staršieho vulkanického centra, ktoré bolo v minulosti spojené s pevninou, zničeného erupciou. Vek tejto katastrofy nie je známy. V súčasnosti sú jedinými prejavmi vulkanickej aktivity termálne pramene a fumaroly na severnom okraji ostrova.

Iné projekty
------------

Commons
* Spolupracuj na Commons Commons ponúka multimediálne súbory na tému **ostrov Pulau Weh**.

Externé odkazy
--------------

* www.volcano.si.edu ostrov Pulau Weh na Global Volcanism Program (po anglicky)
Súradnice: 49°20′54″S 16°39′08″V﻿ / ﻿49,3483°S 16,6522°V﻿ / 49.3483; 16.6522

**Punkva** je ponorná rieka na južnej Morave v okrese Blansko. Jej dĺžka je 29 km, zaberá povodie s plochou 170 km² a v ústí dosahuje priemerný prietok 0,96 m³/s.

Názov
-----

Pomenovanie rieky Puňkva pochádza zo staršieho výrazu *Ponikev*, ktorý je odvodený od slovesa "poniknúti", čo bol výraz pre "klesnúť".

Priebeh toku
------------

Riečka Punkva vzniká jedinečným spôsobom, a to sútokom v podzemí Moravského krasu v nadmorskej výške 350 m n. m. Zdrojnice tvoria dlhší Sloupský potok a Bílá voda. Hlavná zdrojnica Sloupského potoka, potok Luha, pramení pod najvyšším vrcholom Drahanskej vrchoviny - Skalkami. V tejto časti priberá viacero prítokov (Huťský potok, Žďárnu a Němčický potok) a od obce Sloup nesie názov Sloupský potok. Onedlho sa však vnára do podzemia, preteká spodnými poschodiami Sloupsko-šošuvských jaskýň a Sloupským koridorom Amatérskej jaskyne do priepasti Macocha. V tejto oblasti vytvára sútokom s Bílou vodou, ktorá pramení v blízkosti Protivanova, riečku *Punkvu*. Bílá voda sa pri Holštejne prepadá v jaskyni Nová Rasovna do podzemia a ním pokračuje jej tok do Amatérskej jaskyne. Priebeh toku v oblasti Amatérskej jaskyne je známy len čiastočne, no v lokalite *Bludiště Milana Šlechty* končí sútokom so Sloupským potokom. 

Na dne Macochy sa Punkva na chvíľu objavuje na povrchu, vytvára dve jazierka, no následne opäť mizne v podzemí. Horné jazierko je hlboké približne 13 metrov a je viditeľné z vyhliadkovej terasy, Dolné jazierko je ukryté medzi skalami a nie je zhora vidieť. Jeho hĺbka dosahuje 49 metrov. Z Macochy riečka preteká vodnými dómami Punkevných jaskýň, kde v rámci prehliadky prebieha plavba podzemím na člnoch. Potom, čo riečka opustí jaskynné podzemie, do ktorého sa ešte raz na niekoľko desiatok metrov vráti, spája sa s podzemnými vodami potoka Lopač a Krasovského potoka a vyviera v tzv. Malom výtoku Punkvy. Potom preteká riečka hlbokým Punkevným údolím s niekoľkými rybníkmi a následne Arnoštovým údolím, zastavaným halami strojárne ČKD Blansko. Na okraji Blanska sa potom Punkva vlieva v nadmorskej výške 267 m n. m. do rieky Svitavy.

Využitie
--------

Napriek neveľkej dĺžke je Punkva jedným z najzaujímavejších a najnavštevovanejších vodných tokov v Česku, za čo vďačí skutočnosti, že časť jej toku preteká podzemím Moravského krasu. Podzemná časť riečky bola v roku 2004 zapísaná do zoznamu mokradí medzinárodného významu v rámci Rámsarského dohovoru.

Referencie
----------

1. 1 2  HYNEK, A.. *Přírodní poměry Boskovicka*. Boskovice : Muzeum Boskovicka, 2008. (čeština)
2. ↑

* *Tento článok je čiastočný alebo úplný preklad článku Punkva na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Punkva**

Externé odkazy
--------------

* Punkevní-jeskyně.cz
* Virtuálna prehliadka Punkevných jaskýň na webe Propast-Macocha.cz
* *Kramerius* [online]. digitalniknihovna.cz, [cit. 2019-04-29]. Dostupné online.
* *Kramerius* [online]. digitalniknihovna.cz, [cit. 2019-04-29]. Dostupné online.
Súradnice: 23°00′00″J 67°45′00″Z﻿ / ﻿23,00000°J 67,75000°Z﻿ / -23.00000; -67.75000

**Purico** je názov vulkanického komplexu, pozostávajúceho z niekoľkých lávových dómov a stratovulkánov, nachádzajúceho sa v Čile. Vek komplexu sa odhaduje na 1,3 mil. rokov, čo bolo stanovené datovaním najstarších ignimbritových vrstiev. Jednotlivé vulkanické formy sú sústredené pozdĺž zlomovej zóny približne prstencovitého tvaru, s rozmermi 10×20 km.

Stratovulkán *Macon*, nachádzajúci sa na južnom okraji komplexu, zložený prevažne z andezitov a dacitov, je pravdepodobne holocénneho veku a maar *Alitar* na juhovýchodnom okraj, preukazuje solfatárickú aktivitu.

Zoznam vulkanických foriem komplexu Purico
------------------------------------------

* **Stratovulkány**
	+ Cerros de Macon - 5 130 m
	+ Cerro Toco - 5 604 m
* **Maary**
	+ Alitar - 5 346 m
* **Lávové dómy**
	+ Cerro Agua Amarga - 5 058 m
	+ Cerro Aspero - 5 265 m
	+ Cerro Chajnantor 5 639 m
	+ Cerro el Chascón - 5 703 m
	+ Cerro Negro - 5 016 m
	+ Cerro Putas - 5 462 m

Iné projekty
------------

Commons
* Spolupracuj na Commons Commons ponúka multimediálne súbory na tému **vulkanický komplex Purico**.

Externé odkazy
--------------

* www.volcano.si.edu - komplex Purico na Global Volcanism Program (po anglicky)
Súradnice: 11°55′48″S 79°49′48″V﻿ / ﻿11,93000°S 79,83000°V﻿ / 11.93000; 79.83000

**Puttučéri** (názvy pozri: Puttučéri) je indické zväzové teritórium. V minulosti bolo francúzskou kolóniou skladajúcou sa zo štyroch ďalších nesusedných enkláv, alebo regiónov pomenovaných podľa najväčšieho ako Puttučéri. Oficiálny názov teritória bol do roku 2006 Pondicherry, keď sa premenoval na Puttučéri. Puttučéri sa považuje aj za centrum vzdelávania v južnej Indii, pretože sa tu nachádza veľa vysokých škôl.

Mesto Pondicherry bolo od roku 1674 súčasťou Francúzskej (Východnej) Indie. Táto kolónia zahŕňala okrem samotného Pondicherry ešte Chandernagore (1673), Karikal (1739), Yanaon (1731) a Mahé (1725). V 18. storočí došlo k posilneniu francúzskeho vplyvu aj na rozsiahlej časti vnútrozemia a tým k rozvoju mesta. V dôsledku neúspešného súperenia s Britmi o nadvládu na subkontinente však nakoniec francúzske panstvo zostalo obmedzené iba na Pondicherry a štyri ďalšie mestá, ktoré nemohli byť ani opevnené. V roku 1954 začali proindické oddiely násilne zaberať Francúzsku Indiu, ktorá sa potom stala súčasťou Indickej federácie. Francúzsko túto skutočnosť akceptovalo v roku 1963. Odvtedy je pôvodná Francúzska India pod názvom Puttučéri súčasťou Indie ako zväzové teritórium (Chandernagore bolo oddelené). Približne 10 000 obyvateľov si ponechalo francúzske občianstvo, ďalších cca 20 000 žije vo Francúzsku.

V roku 1981 bola hlavným jazykom tamilčina s podielom 89,18 %. Zvyšok tvoria telugčina, francúzština, angličtina a malajálamčina.

Referencie
----------

1. ↑   *Sčítanie obyvateľstva* [online]. Vláda Indie, 27. máj 2002, [cit. 2007-04-14]. Dostupné online.
2. ↑   *New name for old French territory* [online]. BBC, [cit. 2010-10-01]. Dostupné online. (po anglicky)
3. ↑   *Languages in education* [online]. [Cit. 2010-10-01]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Puttučéri (teritórium)**

| * z
* d
* u
Administratívne členenie Indie |
| --- |
| Štáty | 
* Ándhrapradéš
* Arunáčalpradéš
* Ásam
* Bihár
* Čhattísgarh
* Goa
* Gudžarát
* Harijána
* Himáčalpradéš
* Džammú a Kašmír
* Džhárkhand
* Karnátaka
* Kérala
* Madhjapradéš
* Maháraštra
* Manípur
* Meghálaj
* Mizorám
* Nágsko
* Pandžáb
* Radžastan
* Sikkim
* Tamilnádu
* Tripura
* Urísa
* Uttarákhand
* Uttarpradéš
* Západné Bengálsko

 | Vlajka Indie |
| Zväzové teritória | 
* Andamany a Nikobary
* Čandígarh
* Dádra a Nagar Havelí
* Daman a Diú
* Lakadivy
* Puttučéri

 |
| Teritórium hlavného mesta | 
* Dillí

 |
**Robert Capa**, vlastným menom **Endre Friedmann** (\* 22. októbra 1913, Budapešť – † 25. mája 1954, Thai Binh, Vietnam) bol maďarský vojnový fotograf. Preslávil sa fotografiami zo španielskej občianskej vojny v rokoch 1936 – 1939.

Životopis
---------

Narodil sa v Budapešti. Jeho matka Julianna Henrietta Berkovits pochádzala z Veľkých Kapušian (východné Slovensko). Z politických dôvodov skoro svoju vlasť opustil. Prezývku Capa si vymyslel, aby lepšie predal svoje fotografie, kedy sa vydával za slávneho amerického fotografa. Rovnakú lož využil i v USA, kde predstieral slávneho francúzskeho fotografa.

5. septembra 1936 vznikla jeho najznámejšia fotografia zasiahnutého vojaka, ktorý padá k zemi. Tato fotografia bola často označovaná za naaranžovanú, ale sám Capa podotkol, že: *„Nič sa nemusí aranžovať, fotografie už sú proste tam a človek len stlačí spúšť."* alebo *„pravda je najlepší obraz, najlepšia propaganda"*. Preslávil sa ďalšími vojnovými fotografiami, známe sú jeho fotografie z vylodenia v Normandii, ktoré sa uskutočnilo 6. júna 1944 (Deň-D). V roku 1947 založil spolu s Henri Cartier-Bressonom, Davidom Seymourom, Billom Vandivertom a George Rodgerom agentúru Magnum Photos. V roku 1951 sa stáva jej prezidentom.

25. mája 1954 sa vydal fotiť začínajúcu francúzsko-vietnamskú vojnu, kde zahynul pri aktivácii nášľapnej míny. Robert Capa bol vždy v prvej línii, no jeho fotky neboli nikdy plné krvi, skôr emotívne.

Citát: *„Ak nie sú vaše fotografie dobré, neboli ste dosť blízko."*

Pocta
-----

Rakúsky spevák Falco naspieval v roku 1986 pieseň „Kamikaze Cappa" kde sa spieva, že Capa si dopisuje so smrťou.

Anglická indie-rockova kapela Alt-J vzdala poctu Cappovi a jeho priateľke Gerte Taro piesňou "Taro". Opisuje moment, keď fotograf počas toho, ako sa snaží zachytiť dobrý záber pochodujúcich nepriateľských síl, šliapne na mínu a je roztrhaný na kusy. Druhá časť skladby je o jeho stretnutí so svojou partnerkou Gertou Pohorylle, ktorá bola tiež fotografkou a zomrela 26. júla 1937 počas reportáže z vojnového Španielska. Do auta, v ktorom sedela, narazil tank.

Knihy
-----

* *Death in the Making*, 1938
* *The Battle of Waterloo Road*, 1941
* *Invasion!*, 1944
* *Slightly Out of Focus*, Henry Holt and Co. New York, 1947
* Robert Capa: *Photographs*, 1996
* *Heart of Spain*, 1999
* Robert Capa: *The Definitive Collection*, 2001
* *Blood and Champagne: The Life and Times of Robert Capa*, 2002

Referencie
----------

1. ↑   *Capa, Robert* [online]. [Cit. 2009-02-18]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Robert Capa**

Externé odkazy
--------------

* Robert Capa - Tváře dějin
* B. listy
* www.magnumphotos.com

Autoritné údaje: * abART: 48373
* BnF: 11895059d
* GND: 118666983
* ISNI: 0000 0001 1026 9298
* LCCN: n79105897
* NK ČR: xx0019230
* PIM: PIM85180
* ULAN: 500063842
* VIAF: 54145320
* WorldCat: lccn-n79105897
Súradnice: 51°42′33″S 21°26′06″V﻿ / ﻿51,70917°S 21,43500°V﻿ / 51.70917; 21.43500

**Radomka** je rieka v Poľsku, ľavostranný prítok Visly. Má celkovú dĺžku 117,3 km. Odvodňuje územie s rozlohou 2 109,5 km².

Tok rieky
---------

Vzniká v lesoch južne od mesta Przysucha v nadmorskej výške približne 310 m n. m. potom tečie severovýchodným smerom. Do Visly ústi v nadmorskej výške 101 m n. m. pri obci Kłoda.

Pri obci Domaniów bola postavená priehrada. Vodná nádrž je dlhá asi 7 kilometrov so šírkou 0,5 až 2,5 kilometra, objem vody: 11,5 mil. m3.

Mestá a obce pri Radomke
------------------------

Radomka preteká cez nasledujúce mestá a dediny:

* Przysucha
* Wieniawa
* Mniszek
* Przytyk
* Jedlińsk
* Jastrzębia
* Brzóza
* Głowaczów
* Ryczywół

Významné prítoky
----------------

* Mleczna
* Leniwa
* Jastrzębianka
* Szabasówka
* Tymianka

Referencie
----------

1. ↑
2. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Radomka (poľská rieka)**

Zdroj
-----

*Tento článok je čiastočný alebo úplný preklad článku Radomka (dopływ Wisły) na poľskej Wikipédii.*
Bartini VVA-14 v leteckom múzeu v Monine
**Robert Ľudvigovič Bartini** alebo **Roberto Oros di Bartini** (\* 14. máj 1897, Fiume – † 6. december 1974, Moskva) bol pôvodne taliansky a neskôr sovietsky letecký konštruktér a vedec.

Biografia
---------

Bartini sa stal členom talianskej komunistickej strany v roku 1921. Dôstojnícku školu ukončil v roku 1916, pilotnú školu v 1921 a milánsky polytechnický inštitút v roku 1922.
Po fašistickom prevrate v Taliansku v roku 1923, emigroval do ZSSR. Pracoval na niekoľkých inžinierskych a veliteľských pozíciach v sovietskom letectve a Červenej armáde. V roku 1928 sa stal vedúcim vývoja experimentálneho obojživelného lietadla.

V roku 1938 (niekde sa uvádza rok 1937), bol uväznený a v rámci čistiek prebiehajúcich v tridsiatych rokoch, prepustený bol až v roku 1946. V priebehu druhej svetovej vojny pracoval v konštrukčných kanceláriách TsKB 29 a OKB-86 (obe boli pod správou NKVD) tu vytvoril dva projekty raketových prepadových stíhacích lietadiel označené ako „R" a „R-114", pričom obe mali projektovanú rýchlosť cez 1 Mach, realizácia neprekročila štádium projektu. Bartini bol rehabilitovaný v roku 1956.

Je tiež autorom viacerých prác z odborov ako: aerodynamika, dynamika letu, a teoretická fyzika.

Letecký konštruktér
-------------------

* DAR - hydroplán s dlhým doletom (určený pre polárny prieskum )
* Stal-6 – držal svetový rýchlostný rekord (420 km/h v roku 1933)
* Er-2 – rýchly dvojmotorový bombardér z roku 1940, existovalo viac verzií, jedna z mála Bartiniho konštrukcií, ktorá sa dostala do výroby (vyrobených okolo 320 kusov)
* A-57 – revolučný projekt strategického bombardéra, neprekročil štádium projektu
* VVA-14 – ultranekonvenčná amfíbia, založená na využití tzv. „prízemného efektu", projektovaná ako protiponorkové lietadlo

Vedec
-----

Venoval sa kozmológii, fyzike elementárnych častíc, filozofii vedy.

### Letectvo

Sergej Pavlovič Koroľov nazval Bartiniho svojim učiteľom. Spolupracoval s viacerými významnými sovietskymi leteckými konštruktérmi ako Sergej Vladimirovič Iľjušin, Oleg Antonov, Vladimir Michajlovič Mjasiščev, Alexander Sergejevič Jakovlev a mnoho ďalších.

Kľúčové fyzikálne vedecké Bartiniho práce:

* *A Parity Between Physical Sizes* in the *Reports of the Academy of Sciences.* 1965. t.163, Nr.4 («Доклады Академии наук» (1965г. т. 163, №4)), and
* *Some Parities Between Physical Constants* in the collection *Problems of the Theory of Gravitation and Elementary Particles.* Atomizdat, 1966. p. 249-266) (сборник «Проблемы теории гравитации и элементарных частиц» (М. Атомиздат, 1966г. стр. 249-266).

Ďalšie čítanie
--------------

* "Dejiny leteckého konštruktérstva v ZSSR" od Vadima Borisoviča Šavrova „История конструкций самолетов в СССР" ISBN 5-217-00477-0

Externé odkazy
--------------

* (v ruštine)
* (v ruštine)
* (po anglicky)


|  |  |
| --- | --- |
| Portal | Ruský portálPortál letectvo |

Autoritné údaje: * GND: 120665859
* ISNI: 0000 0000 2498 8288
* LCCN: n79048830
* VIAF: 45575365
* WorldCat: lccn-n79048830
Rjókan
Izba v rjókane
**Rjókan** (jap. 旅館) je tradičný japonský ubytovací hostinec. Kladie dôraz na japonské tradície, ktoré musia byť dodržiavané. V Japonsku sa nachádza cez 80 000 rjókanov. Rjókany môžu byť veľmi luxusné hotely alebo malé rodinné penzióny, ktoré sa v Japonsku nazývajú *minšuku*.

Izby v Rjókane
--------------

V izbách sú podlahy pokryté rohožami *tatami*. V jednom rohu je *tokonoma*, výklenok do ktorého sa dá zvitok a ikebana alebo keramika. V izbe sa taktiež nachádza stolček s vankúšmi - *zabuton*. Zvyčajne na ňom nájdete čajovú súpravu. V izbe ale postele nehľadajte. Spí sa totiž na matracoch *futon* uložených v skrini, ktoré hosťovi večer upratovačka alebo *okamisan* nachystá. V izbách býva niekedy aj televízor, telefón a väčšinou aj klimatizácia. V rjókanoch bývajú kúpeľne spoločné.

Kúpeľ
-----

V rjókane sú najmenej jedny spoločné kúpele a európske alebo turecké toalety. V kúpeľni je miesto na vyzlečenie, malá sprcha a malý bazén. Pred vstupom do bazénu je nutné sa najskôr dôkladne osprchovať. Bazén používajú aj iní hostia rjókanu a preto je potrebné vodu v bazéne neznečistiť, napr. mydlom.

Stravovanie
-----------

Najčastejšie jedlo hosťovi prinesie *okamisan* (manažérka rjókanu) priamo do izby. Doba na jedlo býva väčšinou už skoro podvečer. Okamisan s hosťom strávi buď dlhší čas alebo odíde a vráti sa až upratať zo stolu.

Ceny
----

Ceny v rjókanoch sa udávajú vždy za osobu, za izbu nikdy. Sú pestré - môžu byť pod 8 000, ale aj nad 35 000 jenov. Priemerné ceny sú ale od 15 000 do 25 000 jenov za noc.

Japonská asociácia rjókanov
---------------------------

Japan Ryokan Association združuje okolo 2 000 rjókanov po celom Japonsku.

Kontakt
* Japan Ryokan Association
* www.ryokan.or.jp

Pozri aj
--------

* Onsen
* Minšuku

Externé odkazy
--------------

* Japonské kúpele Archivované 2013-03-25 na Wayback Machine
* Japonské jedlo Archivované 2013-03-25 na Wayback Machine
* Etiketa v rjókane Archivované 2013-01-01 na Wayback Machine
Symbol rozcestia O iných významoch výrazu *Polícia* pozri *Polícia (rozlišovacia stránka)*.
Hliadka Dopravnej polície Policajného zboru
**Polícia** je ozbrojený bezpečnostný orgán štátu alebo menšej samosprávnej jednotky (autonómnej oblasti, obce, letiska, prístavu), určený najmä na udržiavanie vnútorného poriadku prostredníctvom preventívnej a represívnej činnosti. Príslušník/príslušníčka policajného zboru sa nazýva policajt/policajtka.

Etymológia
----------

Slovenské slovo *polícia* bolo prebraté z lat. *politia*, ktoré vzniklo polatinčením starogr. πολιτεία *(politeia)* používaného v súvislosti s občianstvom, občianskym poriadkom a riadením spoločnosti. Tento výraz bol odvodený z starogr. πόλις *(polis)*, čím sa označoval mestský štát.

Polícia na Slovensku
--------------------

Úlohy polície na Slovensku plní Policajný zbor, obecná a mestská polícia a Vojenská polícia.

Referencie
----------

1. ↑  LEWIS, Charlton T.; SHORT, Charles. *A Latin Dictionary* [online]. Perseus Digital Library, [cit. 2013-02-08]. Dostupné online. (po anglicky)
2. ↑  LIDDELL, Henry George; SCOTT, Robert. *A Greek-English Lexicon* [online]. Perseus Digital Library, [cit. 2013-02-08]. Dostupné online. (po anglicky)
3. ↑  LIDDELL, Henry George; SCOTT, Robert. *A Greek-English Lexicon* [online]. Perseus Digital Library, [cit. 2013-02-08]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Polícia**

Externé odkazy
--------------

* Ministerstvo vnútra Slovenskej republiky – Polícia
* Železničná polícia
* Mestská polícia Bratislava
* Vojenská polícia
* Edukatívna stránka o polícii, hasičoch a záchranároch
Rakúske cisárske korunovačné klenoty
**Rakúske cisárske korunovačné klenoty** používali rímsko-nemeckí a neskôr rakúski cisári pri korunováciach a iných dôležitých štátnych obradoch. Na skutočnú korunováciu rakúskeho cisára však nikdy neboli použité.

Popis
-----

Klenoty zahŕňali koruny, žezlá, jablko, meče, prstene, kríže, sväté relikvie, kráľovský plášť a tiež niekoľko ďalších predmetov spojených so samotným obradom.

Väčšina rakúskych klenotov je uložená v Schatzkammeri (cisárskej pokladnici) v cisárskom paláci Hofburg vo Viedni. Tieto klenoty sú jednou z najvýznamnejších zbierok kráľovských predmetov na svete a odrážajú viac než 1 000 rokov dejín Európy. 

**Tri najvýznamnejšie predmety týchto klenotov**:

* Rakúska cisárska koruna - zhotovená v roku 1602 na rozkaz cisára Rudolfa II. zo zlata, diamantov, najrôznejších drahých kameňov (zafírov, rubínov), perál a so zamatovým polstrovaním
* Rakúske cisárske žezlo
* Rakúske cisárske jablko

Pozri aj
--------

* Rakúske cisárstvo
* Koruna
* Korunovačné klenoty

Iné projekty
------------

Commons
* Spolupracuj na Commons Commons ponúka multimediálne súbory na tému **Rakúske korunovačné klenoty**

Externé odkazy
--------------

* Schatzkammer Viedeň

Zdroj
-----

*Tento článok je čiastočný alebo úplný preklad článku Rakouské korunovační klenoty na českej Wikipédii.*
**Randall Woolf** (\* 23. august 1959, Detroit, Michigan, USA) je americký hudobný skladateľ.

Študoval skladateľskú činnosť u skladateľov Josepha Maneriho a Davida Del Trediciho na Harvardovej univerzite. V roku 1997 zložil hudbu k baletu *Where the Wild Things Are* a v roku 1999 získal grant Guggenheim Fellowship. Jeho skladby hrali napríklad Todd Reynolds, Jennifer Choi alebo jeho manželka Kathleen Supové.

Spolupráca s Johnom Caleom
--------------------------

Počas svojej kariéry niekoľkokrát spolupracoval s waleským hudobníkom a skladateľom Johnom Caleom. Napísal aranžmány pre soundtracky k filmom s jeho hudbou *Americké psycho* (2000), *Saint-Cyr* (2000) a *Y Mabinogi* (2003). Neskôr sa postaral o aranžmán jeho piesní z albumu *Paris 1919* (1973) do orchestrálnej podoby, aby ich Cale mohol hrať s orchestrom (prvýkrát v roku 2009). V roku 2013 potom napísal aranžmány pre sláčikový kvartet pre koncertné predstavenie Caleovho albumu *Music for a New Society* (1982). Ďalej napísal sláčikové aranžmány pre rad ďalších Caleových jednorazových koncertov (napríklad pre parížske predstavenie albumu *The Velvet Underground & Nico* v apríli 2016). Taktiež napísal aranžmány pre sláčiky na album *Undrentide* (2000) hudobného zoskupenia Mediæval Bæbes, ktorého bol Cale producentom.

Referencie
----------

1. 1 2   *Archivovaná kópia* [online]. [Cit. 2014-07-26]. Dostupné online. Archivované 2014-07-26 z originálu.
2. ↑   *Archivovaná kópia* [online]. [Cit. 2016-03-04]. Dostupné online. Archivované 2016-03-04 z originálu.
3. ↑

Externé odkazy
--------------

* Oficiálna stránka

Zdroj
-----

* *Tento článok je čiastočný alebo úplný preklad článku Randall Woolf na českej Wikipédii.*

Autoritné údaje: * LCCN: nr93049421
* VIAF: 34334830
* WorldCat: lccn-nr93049421
**Rock against communism** (**R.A.C.**, **RAC**) - v preklade *„Rock proti komunizmu"* je nacionalistická hudobná platforma. Skupiny hrajúce pod touto hlavičkou majú spravidla buď otvorene nacionalistické texty - námety ako rasové násilie, antisemitizmus, ódy na pohlavárov nacistickej tretej ríše a pod. alebo vystupujú s istou dávkou kamufláže a v textoch sa stavajú hlavne proti prisťahovalcom, ľavicovej politike, drogám a vyjadrujú podporu nacionalizmu.

História
--------

Kampaň s týmto názvom vznikla roku 1978 v Spojenom kráľovstve ako odpoveď ultrapravice na antirasistické podujatia hudobných skupín konajúce sa pod hlavičkou R.A.R. (Rock against racism - Rock proti rasizmu). Keďže neonacisti nemohli otvorene propagovať fašizmus a rasistické myšlienky napríklad ako „Rock za rasizmus" alebo „Rock proti prisťahovalcom" stavili na antikomunizmus, ultrapravici vlastný. Takto sa názov stal prijateľnejším a pre nezainteresovaného nijako nesúvisel s neonacizmom. „Rock proti komunizmu" podporovala aj britská krajne pravicová strana National Front - NF (Národný front).

Prvý koncert pod značkou R.A.C. sa konal v anglickom Leeds v roku 1978, vystúpili na ňom kapely The Dentists a The Ventz. Ďalší koncert sa uskutočnil v roku 1979 a na jar 1983, kde vystúpila ako hlavná hviezda večera neonacistická skupina Skrewdriver. Potom sa už koncerty konali častejšie a vystúpili na nich skupiny ako: Brutal Attack, Skullhead, Squadron, Sudden Impact, Ovaltinees, Lionheart, No Remorse, Violent Storm, Battlezone a iné.

Onedlho začali R.A.C. koncerty napádať členovia antifašistických organizácií ako Anti-Fascist action (Antifašistická akcia) a Anti-Nazi League (Antinacistická liga). Táto skutočnosť prinútila organizátorov konať podobné akcie utajene, čím samozrejme sama obmedzila svoj vplyv na verejnosť. K dôvodom utajenia sa neskôr pridal aj strach z policajnej perzekúcie, hlavne kvôli textom progagujúcim neznášanlivosť.

Hudobné štýly
-------------

Keďže príslušnosť k platforme Rock against communism vyjadrujú hlavne texty a politická príslušnosť členov skupiny, stretávame sa s viacerými hudobnými štýlmi. Spoločným rysom je rýchla a energická hudba ako napr.: metal (najčastejšie NSBM-národne socialistický black-metal), punk (Nazi-punk), Oi!, hard-core (Hate-core). Iróniou je, že ide o štýly, ktorých vznik nemá nič spoločné s rasizmom a fašizmom, ale boli jednoducho prebraté neonacistami.

Najznámejšie R.A.C. kapely
--------------------------

* Blue Eyed Devils
* Gestapo SS
* Landser
* Macht und Ehre
* RaHoWa
* No remorse
* Skrewdriver
* Brutall Attack
* Skullhead
* H8Machine

Externé odkazy
--------------

* Leták vo forme PDF vysvetľujúci pozadie R.A.C.
Súradnice: 29°16′00″J 177°55′00″Z﻿ / ﻿29,26667°J 177,91667°Z﻿ / -29.26667; -177.91667

**Raoul Island** je najväčší a najsevernejšie položený ostrov zo súostrovia Kermadecove ostrovy. Nachádza sa asi 900 km juhozápadne od súostrovia Tonga a 1 km severovýchodne od pobrežia Severného ostrova Nového Zélandu. Plocha ostrova je 29,38 km², najvyšší bod je *Moumoukai* (516 m).

Ostrov je vulkanického pôvodu, predstavuje vrchol stratovulkánu, ktorého vrchol je deformovaný viacerými kalderami, ktoré sa sformovali v holocéne. Staršia kaldera má rozmery 2,5 × 3,5 km a nachádza sa v centrálnej časti ostrova. Mladšia kaldera má priemer cez 5 km, nachádza sa v (už neexistujúcej) západnej časti ostrova a vznikla približne pred 2 000 rokmi. V postkalderovom štádiu bolo zaznamenaných niekoľko menších erupcií s centrami v oboch kalderách.

Iné projekty
------------

Commons
* Spolupracuj na Commons Commons ponúka multimediálne súbory na tému **ostrov Raoul Island**

Externé odkazy
--------------

* www.volcano.si.edu - ostrov Raoul Island na Global Volcanism Program (po anglicky)